Vanderbijlpark-moorde: Ma vra huisarres vir seun sodat sy 'kan leef' | Maroela Media
Du Preez Maandag in die hof. Foto: Nadine Watkins/90.6 FM Stereo Nuus
Regter Hennie de Vos het Du Preez op 1 November skuldig bevind op drie aanklagte van moord, 'n aanklag van dwarsboming van die gereg en 'n aanklag van die onwettige besit van vuurwapens. Du Preez het sy vrou Thea (43) en hul kinders, Carlia (17) en Phillip (14), in die vroeë oggendure van 3 Desember 2015 in hul huis in Vanderbijlpark doodgeskiet.
90.6 FM Stereo Nuus berig Joan van Wyngaardt, Du Preez se ma, het ter strafversagting getuig en gesê haar seun het nooit aan haar erken hy het die moorde gepleeg of gesê waarom nie. Sy het die hof versoek om Du Preez tot huisarres te vonnis, aangesien sy glo reeds vier kinders verloor het. "Dan sal ek nog kan leef," het sy gesê.
Petra Tromp, 'n maatskaplike werker by die departement van maatskaplike ontwikkeling, het 'n voorvonnisverslag saamgestel. Sy het getuig Du Preez het baie vriende gehad, gereeld saam met hulle gekuier en medikasie vir sy gemoed gebruik. Tromp het ook getuig Du Preez is deel van die berugte 28-bende in die tronk. Hy het glo dreigemente ontvang en daarom by die bende aangesluit.
Die moorde op die drie lede van die Du Preez-gesin het verlede jaar wyd opslae gemaak. Du Preez het ten tyde van die moorde beweer hy was in die motorhuis besig toe hy skote in die huis gehoor het. Hy het beweer twee gewapende mans het hom daarna gekonfronteer voordat hulle op die vlug geslaan het, waarna hy ondersoek gaan instel het en die drie liggame in die huis aangetref het. Hy is enkele ure daarna in hegtenis geneem.
Du Preez het later sy weergawe van die gebeure verander en in die hof aangevoer twee Nigeriese dwelmbase het hom met 'n vuurwapen gedreig en gedwing om sy gesin dood te skiet, nadat hy geweier het om namens hulle dwelms te verkoop. Dié weergawe het ook weer verander en Du Preez het beweer dit was twee Libanese mans wat sy gesin vermoor het.
Du Preez word Woensdag gevonnis.
So gou al n bendelid….dat hy daar saam met hul verrot….bloed is dikker as water….maar die ma moet ook besef dat hy onskuldige lewens geneem het….hyself moet kan antwoorde gee waarom sy vriendekring verdwyn het….dalk aggressie….hy sal sy straf moet vat soos n man…hy lewe ten minste nog….waar is sy geliefdes…of sy "laste"….in die graf….
Ek voel vreeslik jammer vr die ouers.Ma dink da aan dat daar ook familie sit wat 3 verloor het.Wie se plekke langs die kerstafel gaan leeg wees,en se verjaarsdae wat nooit weer sal wees nie.As hy dit verdien is dit wat hy moet kry.Jammer moeder ma almal moet saam sulke hartseer leef.Glo God kan dit vr jou ligter maak.
Het hy hulle laat lewe? NEE!!!
Ek voel baie jammer vir die ouers. Maar ongelukkig is daar nog ouers wat hul dogter EN kleinkinders verloor het. Hy moet kry wat hy verdien
Straf hom max omdat hy 'n geharde misdadiger is. Hy lieg so baie en dan dink hy almal is dom. Nou lieg hy nog oor die 28 bende hy's al lankal 'n agtermekaar kêrel